अन्ना ने महाराष्ट्र सरकार को दी अनशन की धमकी  
अन्ना ने महाराष्ट्र सरकार को कहा है कि विधानसभा के शीतकालीन सत्र में अगर लोकायुक्त कानून नहीं लाया गया तो उन्हें मजबूरन जन आंदोलन करना पड़ेगा।
सामाजिक कार्यकर्ता अन्ना हजारे ने एक बार फिर अनशन की धमकी है। अन्ना ने महाराष्ट्र सरकार को पत्र लिखकर कहा है कि विधानसभा के शीतकालीन सत्र के आखिरी दिन तक अगर लोकायुक्त कानून नहीं लाया गया तो उन्हें मजबूरन जन आंदोलन करना पड़ेगा।  उन्होंने लिखा है कि वो आलंदी ज्ञानेश्वर की स्थली पर उपवास शुरू कर देंगे और राज्य भर में उनके कार्यकर्ता अपने जिलों में आंदोलन करेंगे। साथ ही उपवास के सातंवें दिन पूरे राज्य में जेल भरो आंदोलन भी किया जाएगा। अन्ना ने लिखा है कि केंद्र सरकार संसद के शीत सत्र में लोकपाल बिल लाने की बात मान गई है अब राज्य सरकार भी जल्द से जल्द लोकपाल कानून लाए।